钦定古今图书集成/明伦汇编/氏族典/第394卷 > 李曾伯
## 钦定古今图书集成/明伦汇编/氏族典/第394卷 > 李曾伯

按《宋史李曾伯传》，“曾伯，字长孺，覃怀人，后居嘉兴，历
官至淮东制置使兼淮西，诏军事便宜行之。曾伯疏
奏三事，答天心，重地势，协人谋。又条上淮面舟师之
所当戒，湖面险阻之所当治。加宝章阁直学士，进权
兵部尚书。淳祐六年，加焕章阁学士，言者相继论罢。
九年，以旧职知静江府、广西经略安抚使。陈守边之”
宜五事，进徽猷阁学士、知江陵府兼湖广总领。进资
政殿学士，寻授四川宣抚使。召赴阙，加大学士、知福
州。辞免，以大学士提举洞霄宫，起为湖南安抚大使。
开庆元年，进观文殿学士，以谏议大夫沈炎等论罢。
曾伯初与贾似道俱为阃帅，边境之事知无不言，似
道卒嫉之，使不竟其用云。